สถานีขนส่งผู้โดยสารจังหวัดฉะเชิงเทรา

**สถานีขนส่งผู้โดยสารจังหวัดฉะเชิงเทรา** หรือรู้จักในชื่อ **ขนส่งใหม่** เป็นสถานีรถโดยสารประจำทางระหว่างจังหวัดหลักของจังหวัดฉะเชิงเทรา ดูแลโดยเทศบาลเมืองฉะเชิงเทรา เดินรถโดย บริษัท ขนส่ง จำกัด ตั้งอยู่ที่ 222 ถนนสิริโสธร ตำบลหน้าเมือง อำเภอเมืองฉะเชิงเทรา จังหวัดฉะเชิงเทรา 

## ประวัติ
สถานีขนส่งผู้โดยสารจังหวัดฉะเชิงเทรา ไม่ปรากฏปีที่ก่อตั้งขึ้นมาครั้งแรก แต่เดิมช่วงก่อนปี พ.ศ. 2513 ตั้งอยู่บริเวณถนนพานิช ตำบลหน้าเมือง อำเภอเมืองฉะเชิงเทรา จังหวัดฉะเชิงเทรา เพื่อความสะดวกในการเดินทางเนื่องจากอยู่ใกล้เคียงกับท่าเรือเมล์แดง โดยมีสายรถโดยสารในเส้นทางฉะเชิงเทรา – เอกมัย และ ฉะเชิงเทรา – มีนบุรี

ต่อมาในปี พ.ศ. 2513 หน่วยงานในสังกัดของกรมการขนส่งทางบก ได้เช่าพื้นที่ของสำนักงานพระคลังข้างที่ (สำนักงานทรัพย์สินส่วนพระมหากษัตริย์) ในบริเวณของตลาดทรัพย์สินส่วนพระมหากษัตริย์ ถนนชุมพล ตำบลหน้าเมือง อำเภอเมืองฉะเชิงเทรา จังหวัดฉะเชิงเทรา เพื่อตั้งที่ทำการของสถานีจนส่งผู้โดยสาร และใช้งานเป็นสถานีขนส่งผู้โดยสารจังหวัดฉะเชิงเทรา
left|thumb|สถานีขนส่งผู้โดยสารฯ ในปี พ.ศ. 2559 ระหว่างรื้อถอนอาคารหลักเพื่อก่อสร้างใหม่ จะสังเกตเห็นส่วนของชานชลายังไม่ถูกปรับปรุงด้านหลังพื้นที่ก่อสร้าง
ในวันที่ 13 พฤศจิกายน พ.ศ. 2534 สถานีขนส่งผู้โดยสารจังหวัดฉะเชิงเทราได้ย้ายมายังที่ตั้งในปัจจุบัน ซึ่งตั้งอยู่ที่ดินโฉนดเลขที่ 7527 เลขที่ 222 ถนนสิริโสธร ตำบลหน้าเมือง อำเภอเมืองฉะเชิงเทรา จังหวัดฉะเชิงเทรา มีเนื้อที่ประมาณ 5 ไร่ ตัวอาคารสถานีสามารถรองรับรถโดยสารประจำทางได้ทั้งหมด 17 ชานชลา และอยู่ในความดูแลของกระทรวงคมนาคม

จากนั้นสถานีขนส่งผู้โดยสารจังหวัดฉะเชิงเทรา ได้ถูกถ่ายโอนมาอยู่ในความดูแลของเทศบาลเมืองฉะเชิงเทรา เมื่อวันที่ 30 กันยายน พ.ศ. 2548 โดยมีการสำรวจสภาพอาคารเดิมที่ได้รับมอบจากรมขนส่งทางบกในปี พ.ศ. 2556 และเริ่มดำเนินการปรับปรุงในปี พ.ศ. 2559 รวมถึงการบำรุงดูแลรักษาอาคารสถานที่และสิ่งอำนวยความสะดวกทั้งหมดจนแล้วเสร็จทุกส่วนในปี พ.ศ. 2563

## ที่ตั้ง
สถานีขนส่งผู้โดยสารจังหวัดฉะเชิงเทรา ตั้งอยู่ที่ 222 ถนนสิริโสธร ตำบลหน้าเมือง อำเภอเมืองฉะเชิงเทรา จังหวัดฉะเชิงเทรา ใกล้เคียงกับระบบขนส่งมวลชนข้างเคียง ได้แก่

*  สถานีรถไฟชุมทางฉะเชิงเทรา อยู่ห่างประมาณ 1 กิโลเมตร

### พื้นที่ใกล้เคียง
สถานีขนส่งผู้โดยสารจังหวัดฉะเชิงเทรา ตั้งอยู่ใกล้เคียงกับตลาดสดขนส่ง, บิ๊กซี ฉะเชิงเทรา, เมเจอร์ ซีนีเพล็กซ์ ฉะเชิงเทรา, โรงพยาบาลเกษมราษฎร์ ฉะเชิงเทรา, โรงพยาบาลโฮม ฉะเชิงเทรา

## แผนผัง
thumb|รถสายที่ 306 เส้นทาง ชลบุรี – ฉะเชิงเทรา (ข) ระหว่างเทียบชานชาลาหลัก
thumb|รถสายที่ 824 เส้นทาง เลย – พัทยา – ระยอง ระหว่างเทียบชานชาลารอง
สถานีขนส่งผู้โดยสารจังหวัดฉะเชิงเทรา มีพื้นที่รวม 5 ไร่ แบ่งพื้นที่ออกเป็น 3 ส่วนหลัก คือ อาคารสถานี, ชานชาลาหลัก และชานชาลารอง

### อาคารสถานี
อาคารสถานี เป็นอาคารที่มีระบบปรับอากาศ ประกอบไปด้วย ส่วนของเคาท์เตอร์จำหน่ายตั๋วโดยสาร จำนวน 17 ตู้ ที่แสดงบริษัท และเส้นทางชัดเจน ส่วนประชาสัมพันธ์ รับเรื่องราวร้องทุกข์ และพื้นที่พักรอ

### ชานชาลาหลัก
ชานชาลาหลัก เป็นพื้นที่เปิดมีหลังคาที่เชื่อมต่อกับอาคารสถานี ประกอบด้วยชานชาลา 2 ฝั่งรวม 16 ชานชาลา พร้อมด้วยพื้นที่พักรอตรงกลาง เป็นท่ารถระหว่างจังหวัดเป็นหลัก

### ชานชาลารอง
ชานชาลารอง เป็นพื้นที่ส่วนถัดออกไปจากชานชาลาหลักออกไปทางปีกทั้ง 2 ข้าง เป็นโครงสร้างมีหลังคา มีพื้นที่พักรอ ซึ่งชานชาลามีไว้รองรับท่ารถภายในจังหวัด และรถโดยสารระหว่างภูมิภาค

## เส้นทางเดินรถ

### ต้นทางและปลายทาง
เส้นทางเดินรถของรถโดยสาร ที่มีต้นทางและปลายทางที่สถานีขนส่งผู้โดยสารจังหวัดฉะเชิงเทรา แบ่งออกเป็น 4 หมวดตามการจำแนกของกรมการขนส่งทางบก สามารถตรวจสอบเส้นทางเพิ่มเติมได้ที่เว็บไซต์ของ บริษัท ขนส่ง จำกัด (บขส.) และบริษัทที่ได้สัมปทานเดินรถร่วมบริการในแต่ละพื้นที่

#### หมวด 1 เส้นทางภายในเขตเมือง

#### หมวด 2 เส้นทางเชี่ยมโยงกับกรุงเทพมหานคร

#### หมวด 3 เส้นทางระหว่างจังหวัด

#### หมวด 4 เส้นทางย่อยภายในจังหวัด

### จุดจอดรถโดยสาร
เส้นทางเดินรถของรถโดยสาร ที่มีจุดจอดรับส่งผู้โดยสารที่สถานีขนส่งผู้โดยสารจังหวัดฉะเชิงเทรา

## หมายเหตุ
thumb|รถสาย 1614 เส้นทาง ฉะเชิงเทรา – สถาบันราชภัฏราชนครินทร์ ขณะออกจากสถานีขนส่งฯ

## อ้างอิง

## แหล่งข้อมูลอื่น
* 

หมวดหมู่:สถานีขนส่งผู้โดยสารในจังหวัดฉะเชิงเทรา
หมวดหมู่:สถานีขนส่งผู้โดยสารในประเทศไทย
หมวดหมู่:สิ่งก่อสร้างในอำเภอเมืองฉะเชิงเทรา
หมวดหมู่:สิ่งก่อสร้างที่สร้างเสร็จในปี พ.ศ. 2534
หมวดหมู่:ก่อตั้งในประเทศไทยในปี พ.ศ. 2534